system
Răspunde în limba română, în stilul Wikipedia, cat mai corect gramatical.
user
Descrie în detaliu Lev Landau.
assistant
Lev Davidovici Landau (în limba rusă: Ле́в Дави́дович Ланда́у) () a fost un fizician sovietic rus, de origine evreiască, care a adus contribuții fundamentale în numeroase domenii ale fizicii teoretice. A fost distins cu Premiul Nobel pentru fizică 1962, „pentru teoriile sale de pionierat despre materia condensată, în special heliul lichid”.

Biografie 
S-a născut într-o familie evreiască la Baku, în Azerbaidjan. Tatăl său era inginer petrolist, iar mama medic.
De la o vârstă fragedă i-a fost recunoscută calitatea de copil minune în matematică, deși, mai târziu, omul de știință sovietic își aducea aminte că în tinerețe nu strălucea la analiză matematică. La 14 ani, (după o întârziere de un an, petrecut, la cererea părinților săi, la Școala Medie Economică din Baku), el a fost admis la Universitatea din Baku în 1922, unde a studiat simultan două specializări: fizico-matematica și chimia. În 1924 s-a transferat la Universitatea din Leningrad, facultatea de fizică, unde și-a susținut doctoratul în 1927.

Între 1932 - 1937 a fost șeful Departamentului Teoretic al Institutului fizico-tehnic din Harkov (Ucraina). A fost șeful Departamentului Teoretic al Institutului de probleme fizice din Moscova din 1937 până în 1962. Concomitent, între 1943 și 1947, precum și între 1955 și 1962 a fost profesor la facultatea de fizică a Universității din Moscova. În anul 1962, în urma unui accident rutier, a suferit leziuni care nu s-au vindecat tot restul vieții.

Cu trecerea anilor, Lev Landau a devenit mult mai reticent față de ideologia oficială din URSS, deziluzionat de aplicațiile militare la care a fost nevoit să conlucreze (este considerat unul dintre părinții bombei nucleare sovietice), dar și de cele câteva luni petrecute în închisoare în anul 1938, în legătură cu procesul Institutului Fizico-tehnic din Harkov,  fiind suspectat că ar fi șeful unei organizații antistaliniste.

A murit în 1968 la Moscova și este înmormântat în cimitirul Novodevicii.

Creația științifică 
Printre realizările sale se numără lucrări în domeniul cosmologiei și gravitației, influențate în mare măsură de  Matvei Petrovici Bronștein și realizate în colaborare cu George Gamow și Dmitri Ivanenko,  co-descoperirea metodei matricii densității în mecanica cuantică, descoperirea teoriei mecanic cuantice a diamagnetismului, a teoriei superfluidității, a teoriei tranzițiilor de fază de ordinul doi, a teoriei Ginzburg-Landau a superconductivității,  teoria DLVO, explicarea amortizării Landau în fizica plasmei,a  polului Landau în electrodinamica cuantică și teoria celor doi componenți ai neutrinilor. A primit Premiul Nobel pentru Fizică pentru lucrările sale în domeniul superfluidității în 1962.
În plus fața de realizările teoretice, Landau a fost fondatorul principal al marii tradiții a fizicii teoretice în Uniunea Sovietică, deseori numită "școala Landau ". Între 1929 - 1931 a lucrat în străinătate, în Germania, Elveția, Anglia și în special în Danemarca, sub conducerea lui Niels Bohr.
Este autorul binecunoscutului curs de fizică teoretică în 10 volume, care a fost reeditat în multe rânduri în URSS și peste hotare, în colaborare cu discipolul, prietenul și coautorul său Evgheni Lifșiț.

Discipoli 
 Isaak Pomeranciuc
 Evgheni Lifșiț
 Ilia Lifșiț
 Vladimir Gribov
 Alexei Abrikosov
 Arcadii Migdal
 Alexandr Ahiezer
 Veniamin Levich
 Lev Gorkov
 Igor Dzialoșinskii
 Lev Pitaevskii
 Isaak Halatnikov
 Vladimir Berestețkii
 Alexandr Kompaneeț
 Iacov Smorodinskii

Cărți de Lev Landau editate în România 
 
 Fizica teoretică, în 10 vol. (coautori: Evgheni Lifșiț, Lev Pitaevskii, Vladimir Berestețkii)

Cărți despre Landau 

 Dorozynski, Alexander (1965). The Man They Wouldn't Let Die. (După accidentul lui Landau din 1962, comunitatea fizicienilor din preajma lui și-au eforturile în încercarea de a-i salva viața. Au reușit să-i prelungească viața până în 1968.)
 Landau-Drobantseva, Kora (1999). Profesorul Landau: Cum am trăit noi  (în limba rusă).

Note

Vezi și 

 Teoria turbulenței

Legături externe 
 Biografia lui Lev Landau 
 Lev Davidovici Landau
 Lev Landau / Premiul Nobel pentru Fizică 1962, 29 noiembrie 2008, Jurnalul Național

Nașteri în 1908
Decese în 1968
Fizicieni care au contribuit la teoria relativității generale
Laureați ai Premiului Nobel pentru Fizică
Laureați evrei ai Premiului Nobel
Fizicieni sovietici
Fizicieni evrei
Fizicieni ruși
Oameni de știință evrei
Absolvenți ai Universității de Stat din Sankt Petersburg
Laureați ai Premiului Lenin
Cavaleri ai Ordinului Steagul Roșu al Muncii
Atei evrei
Laureați ai Medaliei Max Planck
Oameni de știință ruși din secolul al XX-lea
Laureați ai Premiului de stat al URSS
Membri ai Academiei Regale Neerlandeze de Arte și Științe
Eponime ale craterelor de pe Lună
Eponime ale asteroizilor
Oameni din Baku
Decorați cu Ordinul Lenin